วันเสาร์ที่ 5 มิถุนายน 2564
รัฐบาลเชิญชวนประชาชนผู้มีที่ดินแต่ไม่มีเอกสารสิทธิร่วมโครงการ “บอกดิน2” ถึงสิ้นมิ.ย.นี้
รัฐบาลเชิญชวนประชาชนผู้มีที่ดินแต่ไม่มีเอกสารสิทธิร่วมโครงการ “บอกดิน2” ถึงสิ้นมิ.ย.นี้ แจ้งข้อมูลผ่านสมาร์ทโฟนให้ภาครัฐช่วยจัดการให้ถูกต้องตามกฎหมาย สะดวก ประหยัด สร้างความเสมอภาค
วันที่5มิ.ย. 2564น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าจากที่พล.อ.ประยุทธ์จันทร์โอชานายกรัฐมนตรีและรมว.กลาโหมให้ความสำคัญกับนโยบายการสร้างโอกาสและความเสมอภาคทางสังคมได้นำไปสู่การขับเคลื่อนหลายโครงการสำคัญซึ่งรวมถึงที่เกี่ยวกับการจัดสรรที่ดินทำกินการมีที่ดินทำกินโดยมีเอกสารสิทธิรับรองถูกต้องตามกฎหมาย
ทั้งนี้รัฐบาลและกระทรวงมหาดไทยโดยกรมที่ดินได้ดำเนินโครงการบอกดินที่เปิดโอกาสให้ประชาชนผู้ที่มีที่ดินแต่ไม่มีเอกสารสิทธิหรือมีส.ค. 1น.ส.3น.ส.3กและต้องการให้ภาครัฐเข้าไปบริหารจัดการที่ดินให้ถูกต้องสามารถแจ้งข้อมูลผ่านทั้งระบบออนไลน์และออฟไลน์ให้ภาครัฐเข้าไปดำเนินการที่เกี่ยวกับเอกสารสิทธิให้ถูกต้องตามกฎหมายได้
โดยปีงบประมาณ2564ดำเนินการมาเป็นปีที่2ในชื่อโครงการ“บอกดิน2” เริ่มโครงการตั้งแต่1มี.ค.—30มิ.ย. 2564ซึ่งเดือนมิ.ย.จะเป็นเดือนสุดท้ายของปีงบประมาณนี้ที่จะให้แจ้งข้อมูลจึงขอเชิญชวนประชาชนผู้มีที่ดินแต่ไม่มีเอกสารสิทธิแจ้งข้อมูลเพื่อให้เจ้าหน้าที่เข้าไปช่วยเหลือดำเนินการให้มีเอกสารสิทธิที่ถูกต้องตามกฎหมายต่อไป
น.ส.ไตรศุลีกล่าวว่าสำหรับการแจ้งข้อมูลที่ดินตามโครงการบอกดิน2ประชาชนสามารถแจ้งข้อมูลและตำแหน่งที่ตั้งที่ดินของตนเองโดยใช้สมาร์ทโฟนที่เชื่อมต่อระบบอินเทอร์เน็ตและแจ้งข้อมูลผ่าน4ช่องทางได้แก่1.ทางเว็บไซต์: https://bokdin2.dol.go.th 2.ทางLINE Official Accountแอดไลน์ไอดี: @teedinคลิกที่เมนู“บอกดิน” 3.ทางMobile Application “SMARTLANDS”คลิกเมนู“บอกดิน”และ4.สแกนเข้าระบบบน“บัตรบอกดิน”ได้ที่สำนักงานที่ดินทั้ง461แห่งทั่วประเทศ
โดยขณะที่แจ้งข้อมูลต้องเดินทางไปยังแปลงที่ดินที่ต้องการแจ้งข้อมูลยืนรอประมาณ1นาทีจากนั้นเข้าระบบบอกดินผ่านช่องทางใดช่องทางหนึ่งจาก4ช่องทางตามที่สะดวกแล้วกดแจ้งตำแหน่งที่ดินกรอกข้อมูลส่วนตัวแล้วกดส่งจากนั้นกรมที่ดินจะตรวจสอบในรายละเอียดรวบรวมข้อเท็จจริงหลักฐานต่างๆและแจ้งกลับให้ผู้ครอบครองทราบว่าจะมีวิธีดำเนินการอย่างไรและให้ความช่วยเหลือต่อไปโดยประชาชนที่ต้องการทราบข้อมูลโครงการเพิ่มสามารถสามารถสอบถามรายละเอียดเพิ่มเติมได้ที่เบอร์0-2141-5555
น.ส.ไตรศุลีกล่าวว่าโครงการบอกดิน2 ที่เปิดให้ประชาชนมีส่วนร่วมในการบริหารจัดการที่ดินของตนเองนี้นอกจากจะมีความสะดวกแล้วยังลดภาระค่าใช้จ่ายของประชาชนในการเดินทางไปยังสำนักงานที่ดินลดปัญหาการแอบอ้างเพื่อเก็บเงินจากประชาชนในการติดต่อขอรับบริการจากภาครัฐลดข้อโต้แย้งที่เกิดจากการสื่อสารระหว่างเจ้าหน้าที่และประชาชนที่อาจเกิดขึ้นเนื่องจากประชาชนไม่สามารถแจ้งตำแหน่งที่ดินด้วยระบบแผนที่ให้เจ้าหน้าที่ตรวจสอบได้
นอกจากนี้ยังเป็นการสร้างฐานข้อมูลที่ได้สามารถนำไปใช้เพื่อสนับสนุนการบริหารจัดการที่ดินในประเทศไทยเช่นการจัดทำแผนโครงการตามนโยบายรัฐซึ่งสามารถตอบสนองความต้องการในด้านที่อยู่อาศัยและที่ดินทำกินของประชาชนอย่างเหมาะสมกับสภาพของที่ดินและสอดคล้องกับกฎหมายที่เกี่ยวข้อง
“ปีงบประมาณ2563กรมที่ดินเปิดรับการแจ้งข้อมูลและตำแหน่งที่ตั้งที่ดินผ่านโครงการบอกดินในช่วงเดือนก.ค.-ก.ค. 2563มีประชาชนแจ้งข้อมูล11,899รายส่วนปีงบประมาณ2564ที่เปิดให้แจ้งข้อมูลตั้งแต่เดือนมี.ค.ถึงขณะนี้มีผู้แจ้งข้อมูลแล้ว76,542รายโดยเดือนมิ.ย.นี้จะเป็นเดือนสุดท้ายของปีงบประมาณ2564ที่จะเปิดให้แจ้งข้อมูลจึงขอเชิญชวนประชาชนที่มีที่ดินแต่ยังไม่มีเอกสารสิทธิมาร่วมโครงการแจ้งข้อมูลเพื่อให้เจ้าหน้าที่เข้าไปช่วยแลให้ดำเนินการให้ถูกต้องตามกฎหมายต่อไป”น.ส.ไตรศุลีกล่าว
----------